представлява право и поражда задължение за допускане за свободно обращение или за износ. Необходимо е да се определи кога задължението за износ или внос е изпълнено и начините, по които това се доказва.
 (9)
 Целесъобразно е да се предвидят разпоредби за процедурата, която трябва да бъде следвана, когато лицензията е унищожена или изгубена.
 (10)
 С цел да се намали административната тежест в случаите, когато изискваното обезпечение за лицензия е сравнително малко, следва да бъде определен праг, под който не се изисква обезпечение.
 (11)
 С цел да се намали административната тежест е уместно да се определят максимални количества за определени продукти, за които не се изисква лицензия.
 (12)
 Следва да се предприемат действия в случаите, когато задължението за внос или износ не е изпълнено, особено когато е признато възникване на форсмажорни обстоятелства. В такива случаи задължението може да се смята за отменено или може да бъде удължен срокът на валидност на лицензията.
 (13)
 Необходимо е да се определят някои допълнителни изисквания за уведомяване за лицензиите за внос на коноп, чесън и етилов алкохол със земеделски произход, за да се вземат предвид особеностите на тези отрасли.
 (14)
 Предвид необходимостта от плавен преход от настоящите правила към въвежданите с настоящия регламент, следва да се приемат някои преходни разпоредби.
 (15)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Определения
 За целите на настоящия регламент се прилагат определенията за „декларатор“ в член 5, параграф 15 и „управление на риска“ в член 5, параграф 25 от Регламент (ЕС) No 952/2013 на Европейския парламент и на Съвета (14), както и на „износител“ в член 1, параграф 19 от Делегиран регламент (ЕС) 2015/2446 на Комисията (15). Освен това се прилагат определенията в член 1 от Делегиран регламент (ЕС) 2016/1237 (Лицензии).
 Член 2
 Заявление за лицензии и издаване на лицензии
 1. За лицензията се подава заявление и тя се издава чрез компютърно приложение („ИТ приложения“), като се спазват стандартите за сигурност и качество в раздел 3, буква Б от приложение I към Делегиран регламент (ЕС) No 907/2014 (16).
 Когато няма на разположение такива ИТ приложения или те не са ефективни, заявяването и издаването на лицензии може да се извършва чрез разпечатка на образеца в приложение I към настоящия регламент, като се спазват посочените в това приложение указания.
 2. Имената и адресите на компетентните органи, които получават заявлението и издават лицензията, се публикуват на официалните уебсайтове на тези органи или на официалния уебсайт, на който се публикува информация за търговията със селскостопански продукти във всяка държава членка.
 3. Заявленията и лизенциите се попълват и издават напечатани на един от официалните езици на Съюза според определеното от компетентните органи на издаващата държава членка.
 4. Компетентните органи на държавите членки могат, когато е необходимо, да изискат нехармонизираните текстове в заявленията за лицензии или в придружаващите документи да бъдат преведени на официалния език или на един от официалните езици на съответната държава членка, като разходите за това се покриват от заявителя.
 5. Заявлението за лицензия се попълва в